24. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ.3586/136 της 11 Ιουλ./22 Αυγ. 1972 (ΦΕΚ Β' 621) Περί θεωρήσεως και Παραλαβής Φορολογικών Στοιχείων κλπ. Μεταφορικών Γραφείων Περιφερείας Αθηνών και Περιχώρων. Έχοντες υπ' όψει: 1.Τας διατάξεις των άρθρ. 10, 47, 59 και 61 του Ν.Δ. 4/1968 «περί Κώδικος Φορολογικών Στοιχείων» και 2.Την υπ' αριθ. Σ.4760/1111/10.6.1969 ημετέραν απόφασιν, δι' ης ανετέθη, από 1ης Ιουλ. 1969, εις την Οικονομικήν Εφορίαν Φορολογίας Αυτοκινήτων Αθηνών, η θεώρησις και παραλαβή των φορτωτικών εγγράφων ως και η βεβαίωσις κρατήσεων και εισφορών εκ κομίστρων κλπ. των εν τη περιφερεία των Οικονομικών Εφοριών Αθηνών και Περιχώρων εδρευόντων μεταφορικών γραφείων, αποφασίζομεν: Τροποποιούντες την υπ' αριθ. Σ.4760/1111/ 10.6.1969 ημετέραν απόφασιν, ανατίθεμεν από 1ης Οκτ. 1972, την θεώρησιν και παραλαβήν των υπό των άρθρ. 39, 40, 41, 43, 44 και 45 του Κώδικος Φορολογικών Στοιχείων προβλεπομένων φορτωτικών εγγράφων των εκδιδομένων υπό των εν τη περιφερεία των Οικονομικών Εφοριών Αθηνών και Περιχώρων εδρευουσών επιχειρήσεων μεταφορικών Σελ. 90(η) Τεύχος 626-Σελ. 88 γραφείων, ως και την βεβαίωσιν εις το αρμόδιον Δημόσιον Ταμείον των υπό των άρθρ. 10 του Ν.Δ. 2512/1953, 1 του Ν.Δ. 3839/1958 και 16 του Νόμ. 4045/1960 οριζομένων κρατήσεων και εισφορών επί των ακαθαρίστων εσόδων εκ κομίστρων και του οφειλομένου τέλους χαρτοσήμου υπό των υποχρέων τούτων, εις τας αρμοδίας δια την φορολογίαν των Οικονομικάς Εφορίας. Η παρούσα δημοσιευθήτω δια της Εφημερίδος της Κυβερνήσεως. 